**JAGOR – skupina A**

* Odredite **temu**.
* **Sadržaj** ukratko - može kroz kompozicijske dijelove.
* U bajkama se javljaju čudesni likovi i događaji.

 Koji se čudesni događaji javljaju u ovoj bajci?

* Izdvojite **likove.** Odijelite ih na čudesne i stvarne.
* Okarakterizirajte ih:

a) vanjski opis (Možete ih nacrtati!)

b) unutarnje osobine (iz njihovih postupaka zaključite koje osobine imaju). Svaku osobinu objasni ili potkrijepi citatom iz djela.

Da biste lakše odredili osobine likova, evo vam pitanja za razgovor:

*Kakva je maćeha? Kakve su inače maćehe u bajkama? Kako se ponaša prema Jagoru? Zašto? O čemu razmišlja kad se riješila muža i pastorka? Što je "razbilo maćehinu snagu"?*

*Kakav je otac? Zašto nije ništa poduzeo? Kad mu se javlja savjest? Što prema njemu tada osjećamo? Kako završava njegov život?*

*Kakav je Jagor? S kim se Jagor druži i tko mu pomaže?*

* Bajke se odlikuju **borbom dobra i zla**. Tko u ovoj bajci predstavlja dobro, a tko zlo? Što pobjeđuje?
* Koja je **ideja** (poruka) ove bajke? Što ste iz nje naučili - o odnosu čovjeka i životinje, o važnosti malih stvari u životu.

**RIBAR PALUNKO I NJEGOVA ŽENA – skupina A**

* Odredite **temu**.
* **Sadržaj** ukratko - može kroz kompozicijske dijelove.
* U bajkama se javljaju čudesni likovi i događaji. Koji se čudesni događaji javljaju u ovoj bajci?
* Izdvojite **likove.** Odijelite ih na čudesne i stvarne.
* Okarakterizirajte ih:

a) vanjski opis (Možete ih nacrtati!)

b) unutarnje osobine (iz njihovih postupaka zaključite koje osobine imaju).

Svaku osobinu objasni ili potkrijepi citatom iz djela.

Da biste lakše odredili osobine likova, evo vam pitanja za razgovor:

*Kakav je Palunko čovjek?*

 *Gdje traži sreću?*

 *Je li svjestan da mu je ona nadohvat ruke?*

 *Kad dolazi k pameti?*

 *Kad je spoznao svoju sreću?*

 *U čemu je bila njegova sreća?*

*Kakva je Palunkova žena?*

 *Koje osobine ona ima?*

*Koje osobine prepoznajete u odgovorima orijaškoj ptici i zlatnoj pčeli?*

 *Je li odustala od potrage nakon svih nevolja koje je pretrpjela?*

* Zamijetite i prokomentirajte **motiv mrtve majke** koja čuva svoje dijete i s onoga svijeta. Taj je motiv ukorijenjen u mnogim predajama.

Mrtva majka pokazuje se u obliku\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* Bajke se odlikuju **borbom dobra i zla**.

 Tko u ovoj bajci predstavlja dobro, a tko zlo? Što pobjeđuje?

* Koja je **ideja** (poruka) ove bajke?

Što ste iz nje naučili?

Znači li biti bogat isto što i biti sretan?

Što je u životu potrebno za sreću?

Kad čovjek najčešće spozna svoju sreću?

**Lutonjica Toporko i devet župančića – skupina A**

* Odredite **temu**.
* **Sadržaj** ukratko - može kroz kompozicijske dijelove, ili kroz strip, crteže, sheme...
* U bajkama se javljaju čudesni likovi i događaji. Koji se čudesni događaji javljaju u ovoj bajci?
* Izdvojite **likove.** Odijelite ih na čudesne i stvarne.
* Okarakterizirajte ih:

a) vanjski opis (Možete ih nacrtati!)

b) unutarnje osobine (iz njihovih postupaka zaključite koje osobine imaju). Svaku osobinu objasni ili potkrijepi citatom iz djela.

Da biste lakše odredili osobine likova, evo vam pitanja za razgovor:

*Tko je župan ? Kakav je, što ga muči? Kako se odnosi prema prirodi?*

*Tko je Neumijka? Što on predstavlja? Koje osobine ima? Kako je nagradio župana? Što nije volio kod ljudi? Što ga je naljutilo kod župana? Je li zlopamtilo? Je li s njim lako izaći na kraj?*

*Tko je Lutonjica? Kako je Lutonjica Toporko dobio ime? Kako se odnosi prema drugima?*

*Kakav je dvorski upravitelj? Kako se odnosio prema drugima, a kako je završio?*

* Bajke se odlikuju **borbom dobra i zla**. Tko u ovoj bajci predstavlja dobro, a tko zlo? Što pobjeđuje?
* Ova bajka je od svih bajki iz zbirke najbogatija sličicama iz prirode (rudinica, oblaci, kula, iza zidova dvorskih, koliba drvodjeljina, šikara, polje lana, zgarište, pod drevnom lipom, rosne noći, praskozorja...). Odaberiti dvije - tri najljepše sličice i nacrtajte.
* Koja je **ideja** (poruka) ove bajke? Što ste iz nje naučili Kako se ljudi odnose prema prirodi? Toporkova baka sve spašava - tko u životu pridonosi spasu svijeta?

**Kako je Potjeh tražio istinu – skupina B**

* Odredite **temu**.
* **Sadržaj** ukratko - može kroz kompozicijske dijelove, ili kroz strip, crteže, sheme...
* U bajkama se javljaju čudesni likovi i događaji. Koji se čudesni događaji javljaju u ovoj bajci?
* Izdvojite **likove.** Odijelite ih na čudesne i stvarne.
* Okarakterizirajte ih:

a) vanjski opis (Možete ih nacrtati!)

b) unutarnje osobine (iz njihovih postupaka zaključite koje osobine imaju). Svaku osobinu objasni ili potkrijepi citatom iz djela.

Da biste lakše odredili osobine likova, evo vam pitanja za razgovor:

*Tko je od braće najpametniji i najpravedniji? Koji je grijeh Potjeh učinio? Je li poslušao svoju savjest? Bi li ga "zaboljelo srce" da nije znao što čini ostavljajući dobroga starca u njegovoj teškoj sudbini? Je li stradao bez svoje krivnje? Čime je platio svoj grijeh? Zašto veći grešnici, Marun i Ljutiša, nisu bili kažnjeni? (Sjetite se biblijske rečenice: Kome je više dano, od njega će se i više tražiti.)*

*Koje su dobre Potjehove osobine?*

*Gdje je bila zapisana istina? Koja je to istina bila?*

*Što se dogodilo s Marunom i Ljutišom? Koji su ih bjesovi zaskočili? Koji je gori? Što čine? Koji je grijeh bio prvi što su mladići počinili po kojem su bjesovi znali da su pobijedili?*

* Bajke se odlikuju **borbom dobra i zla**. Tko u ovoj bajci predstavlja dobro, a tko zlo? Što pobjeđuje? Naizgled ova bajka nema sretan kraj (ne možemo reći: i živjeli su dugo, sretno i zadovoljno), no gdje u bajci završava Potjeh? Vjerujete li u nagradu nakon smrti (raj)? Je li Potjeh stradao uzalud? Kako je njegova pogibija pomogla njegovoj braći?
* Koja je **ideja** (poruka) ove bajke? Što ste iz nje naučili: Je li u životu pravednost uvijek nagrađena, a krivica kažnjena? Je li onaj "tko vidi dalje i bolje" dužan pomoći onima koji "vide manje".

**Sunce djever i Neva Nevičica – skupina B**

* Odredite **temu**.
* **Sadržaj** ukratko - može kroz kompozicijske dijelove, ili kroz strip, crteže, sheme...
* U bajkama se javljaju čudesni likovi i događaji. Koji se čudesni događaji javljaju u ovoj bajci?
* Izdvojite **likove.** Odijelite ih na čudesne i stvarne.
* Okarakterizirajte ih:

a) vanjski opis (Možete ih nacrtati!)

b) unutarnje osobine (iz njihovih postupaka zaključite koje osobine imaju). Svaku osobinu objasni ili potkrijepi citatom iz djela.

Da biste lakše odredili osobine likova, evo vam pitanja za razgovor:

*Tko je Neva Nevičica? Kakvi su joj roditelji? Što je učinila babi Mokoš - koje se njezine osobine u tome ogledaju? Zašto nije učinila onako kako joj je Mokoš rekla? Koje njezine osobine tu vidite?*

*Kakav je Oleh ban? Vidi li on prave vrijednosti? Koje njegove osobine vidiš u odabiru svatova?*

*Kakva je Mokoš? Biste li joj se htjeli zamjeriti? Zašto ne, zbog kojih njezinih osobina? Što Mokoš čini u trenutku kad dolazi vojska k Olehu i Nevi?*

*U kakvom je odnosu Sunce s babom Mokoš? Što znači djever? Koje osobine Sunce ima?*

* Bajke se odlikuju **borbom dobra i zla**. Tko u ovoj bajci predstavlja dobro, a tko zlo? Što pobjeđuje?
* Koja je **ideja** (poruka) ove bajke? Što ste iz nje naučili?

**Bratac Jaglenac i sestrica Rutvica – skupina B**

* Odredite **temu**.
* **Sadržaj** ukratko - može kroz kompozicijske dijelove, ili kroz strip, crteže, sheme...
* U bajkama se javljaju čudesni likovi i događaji. Koji se čudesni događaji javljaju u ovoj bajci?
* Izdvojite **likove.** Odijelite ih na čudesne i stvarne.
* Okarakterizirajte ih:

a) vanjski opis (Možete ih nacrtati!)

b) unutarnje osobine (iz njihovih postupaka zaključite koje osobine imaju). Svaku osobinu objasni ili potkrijepi citatom iz djela.

Da biste lakše odredili osobine likova, evo vam pitanja za razgovor:

*Kakva je Milojka, Jaglenčeva i Rutvičina majka? Kako joj kneginja zahvaljuje? Kako se Milojka odnosi prema predmetima koje je dobila na čuvanje?*

*Koje je nevolje Jagledan prošao? Što ga vodi kroz sve nevolje? Koje njegove osobine tu vidiš?*

*Kakva je Rutvica? Koje brige nju muče? Koliko je puta odbila spas u zamjenu za zlatan pojas? Koju tu njezinu osobinu vidite? Kako Rutvica razgovara s kneževićem Reljom?*

*Kakav je Relja?*

* Bajke se odlikuju **borbom dobra i zla**. Tko u ovoj bajci predstavlja dobro, a tko zlo? Što pobjeđuje?
* Koja je **ideja** (poruka) ove bajke? Što ste iz nje naučili: Ovisi li poštenje i čestitost nekog čovjeka o tome koliko je bogat? Što nas u životu čuva od nevolja?